Podatki o ambulanti

Datum:

ZZZS OE

ZADEVA: Zahtevek za dostavo dokumentacije – stroški laboratorija v referenčnih ambulantah

Na vašo zahtevo o dostavi dokumentacije, smo vam poslali dopis, v katerem smo zahtevali dodatna pojasnila glede poročanja. Vaš odgovor, ki je bil enak za vse, pa ga nismo prejeli vsi izvajalci na katere se je nanašal vaš zahtevek, je bil nepopoln (niste odgovorili na vsa zastavljena vprašanja) in nezadovoljiv.

Aneks 1 (2012) v 22. členu določa, da lahko ZZZS opravi naknadni nadzor nad podatki o realiziranih stroških za laboratorij, ki jih je izvajalec posredoval, pri tem pa ne ureja posebnega postopka po katerem bo nadzor opravljen. Ker poseben postopek nadzora ni urejen, je potrebno uporabiti določbe XII. poglavja (42. – 47. člen) Splošnega dogovora (2013), ki vsebujejo pravila, po katerih se izvajajo vsi nadzori. S tem v zvezi Splošni dogovor v 42. in 47. členu določa, da bo ZZZS nadzore opravil v skladu s postopkom, ki je opredeljen v Statutu Zavoda za zdravstveno zavarovanje Slovenije. Navedeni statut v 3. odstavku 65. člena določa, da se nadzor izvaja po pravilniku in programu dela, ki ju izda generalni direktor ZZZS. Trenutno je v veljavi Pravilnik o nadzorih, številka: 0071-1/2011-DI/6, ki ga je generalni direktor ZZZS izdal dne 30.01.2012.
Nadzor nad pravilnostjo poročanja o nastalih stroških za laboratorij je torej potrebno opraviti po postopku, ki je opredeljen v Pravilniku o nadzorih. S tem v zvezi velja najprej opozoriti, da nadzora ni mogoče začeti z »Zahtevkom za dostavo dokumentacije«, kakršno je dne 8.5.2013 izdala območna enota ZZZS, ampak je potrebno najprej opredeliti ali gre za redni ali izredni nadzor. V konkretnem primeru bi šlo lahko za izredne nadzore, ki jih je potrebno najprej (vsakega posebej) odrediti s pisnim nalogom in pooblastilom za vsak posamični izredni nadzor (4. odstavek 6. člena). Nadzora ne more izvajati kdorkoli, ampak le nadzorniki, ki morajo biti imenovani skladno s 7. členom pravilnika. Nadzor se mora začeti s predhodno najavo, ki mora vsebovati vse bistvene sestavine iz 18. člena pravilnika, česar »Zahtevek za dostavo dokumentacije« ne vsebuje. Ob izvedbi nadzora je potrebno sestaviti ti. začasni zapisnik, na katerega lahko poda izvajalec pripombe, in nato izdati končni zapisnik. Šele na podlagi ti. dokončno veljavnega zapisnika lahko ZZZS izvajalcu posreduje »obvestilo pogodbenemu partnerju«, ki je podlaga za uvedbo morebitnih ukrepov.
Glede na navedeno vas pozivamo k spoštovanju zavezujočih pravnih aktov, ki jih je izdal ZZZS sam in zahtevajo, da se nadzori izvedejo v skladu s Pravilnikom o nadzorih z dne 30.01.2012.
Hkrati vas opozarjamo, da bomo poročali o laboratorijskih stroških, ko se bodo upoštevali vsi stroški, ki nastajajo pri delovanju referenčne ambulante in se bo natančno opredelilo, kolik del vseh stroškov predstavljajo laboratorijski stroški.

S spoštovanjem,

Ime in priimek.:

Podpis:

V vednost:

- Zdravniška zbornica Slovenije, Nika Sokolič, univ. dipl. ekon., vodja pogajalske skupine,  

  Dunajska 162, 1000 Ljubljana

- Ministrstvo za zdravje,  Dušan Jošar, univ.dipl.ekon., Štefanova 5, 1000 Ljubljana

